CELEX: 32012R1196
Language: lv
Date: 2012-12-13 00:00:00
Title: Komisijas Īstenošanas regula (ES) Nr. 1196/2012 ( 2012. gada 13. decembris ), ar ko groza Regulu (ES) Nr. 9/2010 attiecībā uz endo-1,4-beta-ksilanāzes preparāta, kas iegūts no Trichoderma reesei (ATCC PTA 5588), kā barības piedevas minimālo saturu dējējvistu barībā (atļaujas turētājs Danisco Animal Nutrition ) Dokuments attiecas uz EEZ

14.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 342/25
            
         KOMISIJAS ĪSTENOŠANAS REGULA (ES) Nr. 1196/2012
   (2012. gada 13. decembris),
   ar ko groza Regulu (ES) Nr. 9/2010 attiecībā uz endo-1,4-beta-ksilanāzes preparāta, kas iegūts no Trichoderma reesei (ATCC PTA 5588), kā barības piedevas minimālo saturu dējējvistu barībā (atļaujas turētājs Danisco Animal Nutrition)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
   tā kā:
   
               (1)
            
            
               Endo-1,4-beta-ksilanāzes preparātu (EC 3.2.1.8), kas iegūts no Trichoderma reesei (ATCC PTA 5588) un kas ietilpst piedevu kategorijā “zootehniskās piedevas”, ar Komisijas Regulu (ES) Nr. 9/2010 (2) atļāva desmit gadus lietot kā barības piedevu gaļas cāļu, dējējvistu, gaļas pīļu un tītaru barībā, ar Komisijas Īstenošanas regulu (ES) Nr. 528/2011 (3) – atšķirtu sivēnu un nobarojamu cūku barībā un ar Komisijas Īstenošanas regulu (ES) Nr. 1021/2012 (4) – retāk audzētu sugu mājputnu, izņemot pīļu, barībā.
            
         
               (2)
            
            
               Saskaņā ar Regulas (EK) Nr. 1831/2003 13. panta 3. punktu atļaujas turētājs ir ierosinājis mainīt attiecīgā preparāta atļaujas nosacījumus, samazinot tā minimālo saturu dējējvistu barībā no 2 500 U/kg līdz 625 U/kg. Pieteikumam bija pievienoti attiecīgie pamatojošie dati. Komisija šo pieteikumu pārsūtīja Eiropas Pārtikas nekaitīguma iestādei (turpmāk “Iestāde”).
            
         
               (3)
            
            
               Iestāde 2012. gada 22. maija atzinumā (5) secināja, ka ierosinātajos jaunajos lietošanas apstākļos minētais preparāts ir iedarbīgs, lietojot pieprasīto minimālo devu 625 U/kg. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Tā arī pārbaudīja ziņojumu par barībā lietotās barības piedevas analīzes metodi, ko iesniegusi ar Regulu (EK) Nr. 1831/2003 izveidotā references laboratorija.
            
         
               (4)
            
            
               Regulas (EK) Nr. 1831/2003 5. pantā paredzētie nosacījumi ir izpildīti.
            
         
               (5)
            
            
               Tādēļ būtu attiecīgi jāgroza Regula (ES) Nr. 9/2010.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 9/2010 pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 13. decembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 3, 7.1.2010., 10. lpp.
   
      (3)  OV L 143, 31.5.2011., 10. lpp.
   
      (4)  OV L 307, 7.11.2012., 68. lpp.
   
      (5)  EFSA Journal, 2012. gads; 10(6):2739.
   
      PIELIKUMS
      Regulas (ES) Nr. 9/2010 pielikumu aizstāj ar šādu:
      
         
            “PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analīzes metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        Kompleksās barības ar mitruma saturu 12 % aktīvās vienības/kg
                     
                  
                        
                           Zootehnisko piedevu kategorija. Funkcionālā grupa: gremošanas veicinātāji
                        
                     
                  
                        4a11
                     
                     
                        
                           Danisco Animal Nutrition
                        
                        (juridiskā persona – Danisco (UK) Limited)
                     
                     
                        Endo-1,4-beta-ksilanāze
                        EC 3.2.1.8
                     
                     
                        
                                     
                                 
                                 
                                    
                                       Piedevas sastāvs
                                    
                                    No Trichoderma reesei iegūts endo-1,4-beta-ksilanāzes (EC 3.2.1.8.) preparāts
                                    (ATCC PTA 5588) ar minimālo aktivitāti 40 000 U (1)/g
                                 
                              
                                     
                                 
                                 
                                    
                                       Aktīvās vielas raksturojums
                                    
                                    Endo-1,4-beta-ksilanāze (EC 3.2.1.8.), ko iegūst no Trichoderma reesei (ATCC PTA 5588)
                                 
                              
                                     
                                 
                                 
                                    
                                       Analīzes metode
                                        (2)
                                    
                                    Endo-1,4-beta-ksilanāzes aktivitātes kvantitatīvai noteikšanai:
                                    kolorimetriskā metode, kuras pamatā ir tādu ūdenī šķīstošu krāsotu fragmentu kvantitatīva noteikšana, kuri rodas, endo-1,4-beta-ksilanāzei 50 °C temperatūrā un pie pH 4,25 reaģējot ar kviešu arabinoksilāniem, kas saistīti ar azurīnu.
                                 
                              
                     
                        Gaļas cāļi
                     
                     
                         
                     
                     
                        625 U
                     
                     
                         
                     
                     
                        
                                    1.
                                 
                                 
                                    Piedevas un premiksa lietošanas noteikumos norāda uzglabāšanas temperatūru, uzglabāšanas laiku un noturīgumu pret granulēšanos.
                                 
                              
                                    2.
                                 
                                 
                                    Lietošanai barībā, kurā ir daudz cieti nesaturošu polisaharīdu (galvenokārt beta- arabinoksilānu).
                                 
                              
                     
                        2020. gada 13. janvāris
                     
                  
                        Dējējvistas
                     
                     
                        625 U
                     
                  
                        Pīles
                     
                     
                        625 U
                     
                  
                        Gaļas tītari
                     
                     
                        1 250 U
                     
                  
      
      
         (1)  Viens U ir fermenta daudzums, kas 50 °C temperatūrā un pie pH 5,3 vienā minūtē no piesaistīta substrāta – auzu pelavu arabinoksilāna – šķeļ 0,5 μmol reducējošā cukura (ksilozes ekvivalentos).
      
         (2)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.”